སྦྱིན་སྲེག་གི་ཊཱི་ཀ་བཞུགས།
༄༅༅། །དཔལ་ཀྱེའི་རྡོ་རྗེ་ལ་ཕྱག་འཚལ་ལོ། །དཔལ་ཀྱེའི་རྡོ་རྗེའི་བསྙེན་པ་ཡོངས་
སུ་རྫོགས་པའི་རྣལ་འབྱོར་པས། གསང་སྔགས་ཀྱི་འབྲས་བུ་དབྱུང་བར་བྱ་བའི་ཕྱིར་རམ།
དཀྱིལ་འཁོར་དང་རབ་གནས་ལ་སོགས་པའི་དོན་གྱི་ཕྱིར་རམ། ཕྲིན་ལས་བསྒྲུབ་པར་
བྱ་བའི་ཕྱིར་སྦྱིན་སྲེག་གི་ཆོ་ག་བརྗོད་པར་བྱའོ། །དེ་ལ་རབ་གནས་ལ་སོགས་རྗེས་ལ་ནི། །
ཞེས་བྱ་བ་ལ་སོགས་པ་ཚིགས་སུ་བཅད་པ་གཉིས་ཀྱིས་གཞུང་སྔ་མ་དང་མཚམས་སྦྱར་བ་
སྟེ། དགོས་པ་དང་། སྦྱིན་སྲེག་དབྱེ་བ་དང་བཅས་ཏེ་བཤད་པར་དམ་བཅའ་བའོ། །སྔགས་
དང་ཞེས་བྱ་བ་ལ་སོགས་པས་ཆོ་ག་སྟོན་ཏོ། །དེའང་ཆོ་གའི་དབྱེ་བ་བསམ་གྱིས་མི་ཁྱབ་
ཞིག་གནས་ཀྱང་། མདོར་བསྡུ་ན་སྦྱོར་བ་དང་། དངོས་གཞི་དང་། མཇུག་ཏུ་བྱ་བའི་ཆོ་
གར་འདུས་པ་ཡིན་ནོ། །དང་པོ་ལ་བདུན་ཏེ། ཐབ་དང་། ཕྱོགས་དང་། དུས་དང་། བུད་
ཤིང་དང་། མེ་དང་། བསྲེག་རྫས་དང་། མཆོད་རྫས་ཀྱི་བཤམ་ཐབས་དང་། སྒྲུབ་པ་པོའོ། །
ཐབ་ལའང་དྲུག་སྟེ། སའི་ཆོ་ག་དང་། དབྱིབས་དང་། ཚད་དང་། མཚན་མ་དང་། མུ་
རན་དང་། ཁ་དོག་གོ །དེ་ལ་སའི་ཆོ་ག་ནི། སྔར་དཀྱིལ་འཁོར་དང་རྗེས་སུ་འབྲེལ་བར་
སའི་ཆོ་ག་བྱས་པ་ཡིན་ན། འདིར་ལོགས་སུ་བྱ་མི་དགོས་ལ། སྔར་མ་བྱས་པ་ཡིན་ན་
འདིར་མདོར་བསྡུས་པ་ཙམ་གྱི་ཆོ་ག་ནི། སྔགས་དང་ཕྱག་རྒྱར་ཞེས་བྱ་བ་ལ་སོགས་པ་
སྟེ། རང་ལྷའི་ང་རྒྱལ་དང་ལྡན་པས་ལག་པ་གཡས་པ་རྡོ་རྗེ་རྩེ་གསུམ་པར་བསྒོམས་ལ།
ས་ལ་བཞག་ལ་སའི་སྐྱོན་ཐམས་ཅད་དག་པར་བསྒོམས་ལ། གཞུང་ནས་བྱུང་བའི་སྔགས་
བརྗོད་དོ། །དེ་ལྟར་སྦྱངས་པའི་སར་ཐབ་ཀྱི་དབྱིབས་དང་ཚད་ལ་སོགས་པ་དང་ལྡན་
- 408 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
པས་ཐབ་བྱ་སྟེ། དེ་ལ་གཉིས་ཏེ། ལས་ཐམས་ཅད་པའི་ཐབ་དང་། ལས་སོ་སོ་བའི་ཐབ་
བོ། །དང་པོ་ནི། ཐབ་ཁུང་རྒྱ་རུ་ཞེས་བྱ་བ་ལ་སོགས་པ་སྟེ། ཞི་བའི་ཐབ་ཁུང་གི་དབྱིབས་
དང་ཚད་དང་མཐུན་པར་བྱ་བ་སྟེ། དེའི་ཁ་དོག་དང་མཚན་མ་ལ་སོགས་པ་ལ་ཁྱད་པར་
ཡོད་དེ། ཐབ་ཁུང་ཁྲུ་ཕྱེད་བརྐོས་པའི་ནང་དཀར་པོར་བྱས་ལ། དེའི་ཕྱིར་སོར་བཞི་བསྐྱེད་
པ་ནི་གཞི་ཞེས་བྱ་སྟེ། དེ་ལ་པདྨའི་གེ་སར་སེར་པོར་བྱའོ། །དེ་ནས་དཔངས་སུ་སོར་བཞི་
བསྟོད་པ་ནི་ཁ་ཁྱེར་ཏེ། དེ་ལ་པདྨ་དམར་པོར་བྱའོ། །དེའི་སྟེང་ཡང་སོར་བཞི་པ་སྟེ་དེ་
ལ་རྡོ་རྗེའི་ཕྲེང་བ་སྔོན་པོ་བྱ་སྟེ། ཕྱི་རོལ་དུ་རྡོ་རྗེ་ཕྲེང་བ་ཞེས་བྱ་བའོ། །དེའི་ནང་དུ་
པདྨ་འདབ་མ་བརྒྱད་པ་ལ་དབུས་སུ་རྡོ་རྗེ་ཞེང་དུ་སོར་གཅིག་པ་ཆུར་སོར་བརྒྱད་པ་ཁ་
དོག་སྔོན་པོ་བྱ། དེའི་ཕྱོགས་བཞིར་འཁོར་ལོ་ལ་སོགས་པ་བཞི་པོ་སོ་སོའི་ཁ་དོག་དང་
མཐུན་པ་བྱ། རྡོ་རྗེ་ཕྲེང་བའི་ཕྱི་རོལ་གྲུ་བཞི་དཀར་པོར་བྱས་ལ་དེའི་གྲྭ་བཞིར་རྡོ་རྗེ་
ཕྱེད་པ་བྱ་བ་ནི་མན་ངག་གོ །ཐབ་འདིར་ལས་ཐམས་ཅད་བསྒྲུབ་ཏུ་རུང་བས་ན་ལས་
ཐམས་ཅད་པའི་ཐབ་ཅེས་བྱའོ། །ལས་སོ་སོ་བའི་ཐབ་ལ་ནི། ཞི་ལ་རྡུལ་ཚོན་དཀར་པོ་
སྟེ། །ཞེས་བྱ་བ་ལ་སོགས་པ་སྟེ་འདི་ནི་སྤྱི་དང་མཐུན་པས་ན་རྒྱས་པར་མ་སྤྲོས་སོ། །ཕྱོགས
ནི་སྔགས་པས་བྱང་དུ་མངོན་པར་བལྟས་ལ་ཞེས་བྱ་བ་ལ་སོགས་པ་སྟེ། དཀྱིལ་འཁོར་
ཆེན་པོ་དང་འབྲེལ་པའི་དབང་དུ་བྱས་ན། ཞི་བ་ལ་ཤར། རྒྱས་པ་ལ་ལྷོ། དབང་ལ་ནུབ།
དྲག་པོ་ལ་བྱང་དུ་ཐབ་བྱ་སྟེ། དཀྱིལ་འཁོར་ལ་མངོན་པར་ཕྱོགས་པར་བྱས་པ་ན་དེ་དང་
དེའི་ཕྱོགས་སུ་ཁ་བལྟ་བ་སྟེ། དྲག་པོ་ལ་ལྷོར་བལྟ་བ་ཞེས་བྱ་བ་ནི་དཀྱིལ་འཁོར་ལ་རྒྱབ་
ཀྱིས་མི་ཕྱོགས་པར་བྱ་བའི་ཕྱིར་རོ། །སྤྱིར་ནི་ལས་འཇམ་པོ་གསུམ་ལ་བལྟ་ཕྱོགས་ལ་ངེས་
པ་མེད་ལ། དྲག་པོ་ལ་ལྷོར་བལྟ་བ་ཞེས་བྱ་བ་ནི་ངེས་པའོ། །དཀྱིལ་འཁོར་དང་མ་འབྲེལ་
པ་རྣམས་ལ་ནི་ཁ་ལྟ་ཕྱོགས་ཉིད་ཕྱོགས་ཡིན་ནོ། །ཞི་བ་ལ་དགོངས་མོ་ཞེས་བྱ་བ་ལ་སོགས་
- 409 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
པ་ནི་དུས་ཡིན་ཏེ་གོ་སླའོ། །བུད་ཤིང་ནི་ཞི་བ་ལ་འོ་མ་ཅན་གྱི་ཤིང་དང་ནགས་ཀྱི་བ་ལང་
གི་ལྕི་བ་ཞེས་བྱ་བ་ལ་སོགས་པ་དཔལ་སཾ་པུ་ཊ་དང་རྡོ་རྗེ་མཁའ་འགྲོ་ལ་སོགས་པ་དང་
མཐུན་པར་ཤེས་པར་བྱའོ། །མེའི་ཁྱད་པར་ཡང་དེ་བཞིན་དུ་གོ་བར་བྱའོ། །བསྲེག་རྫས་
དང་མཆོད་རྫས་ཀྱི་བཤམ་ཐབས་ནི། དེ་ལྟར་ཐབ་ཡོངས་སུ་རྫོགས་པ་དང་། འོག་ཏུ་
སྦྱར་ལ། སྦྱིན་སྲེག་ཡན་ལག་ལས་བྱུང་ཞིང་། ཐབ་བས་དམའ་བ་བརྩིགས། ཞེས་འབྱུང་
བས་བུད་ཤིང་ལེགས་པར་བརྩིགས་ལ། སའི་ཕྱོགས་ཐམས་ཅད་སྐྱང་ནུལ་བྱ། དྲི་ཞིམ་པོའི་
ཆུས་གཏོར། མེ་ཏོག་སིལ་མ་དགྲམ་མོ། །དེ་ནས་མཆོད་སྦྱིན་ཤིང་གི་ལྕུག་མ་ནི། རྩེ་མོ་
ཞེས་བྱ་བ་ལ་སོགས་པ་ཇི་སྐད་བཤད་པའི་ཡམ་ཤིང་རྩེ་མོ་མར་དང་སྦྲང་རྩི་ལ་སྦགས་
པའང་འཚོག་ཆས་བྱ། དེ་ལས་གཞན་པའི་བསྲེག་རྫས་རྣམས་ཀྱང་བསག་པར་བྱའོ། །དེ་
ནས་འབྲུ་དང་ཡམ་ཤིང་ཉིད། །ཅེས་བྱ་བ་ལ་སོགས་པ་སྦྱར་ཏེ། བསྲེག་རྫས་རྣམས་ལ་དྲི་
ཞིམ་པོའི་ཆུ་ཀུ་ཤའི་ཆུན་པོས་གཏོར་ཞིང༌། ཨོཾ་བཛྲ་ཨ་མྲྀཏ་ཀུཎྜ་ལི་ཧ་ན་ཧ་ན་ཧཱུྃ་ཧཱུྃ་ཧཱུྃ
ཕཊ་ཅེས་བྱ་བས་བགེགས་ཐམས་ཅད་བསལ། དེ་ནས་གཡས་ཕྱོགས་ནས་ཡམ་ཤིང་དང་
མར་དང་ཏིལ་དང་། འབྲས་མ་ཆག་པ་དང་། ཞོ་ལ་སོགས་པ་འོག་ནས་འབྱུང་བའི་སྔགས་
ཀྱིས་གོ་རིམ་ལྟར་བཞག་ལ་མཐར་ཡང་མར་བཞག་ལ། དེ་ནས་རྡོ་རྗེ་ཁུ་ཚུར་གཉིས་
བཅིངས་ལ་གུང་མོ་གཉིས་གཤིབས་པ་བརྐྱང་སྟེ། ཕྱག་རྒྱའི་ནང་དུ་ཨ་ལས་ཟླ་བའི་སྟེང་
དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་བསམ། དེའི་འོད་བྱུང་བས་རྫས་ཐམས་ཅད་ཀྱི་བགེགས་
བསལ། སྐྱོན་སྦྱང་། དྭངས་ཤིང་ཐོགས་པ་མེད་པ་ནམ་མཁའི་མཐས་ཀླས་པར་བསྒོམ་ཞིང་།
གཞུང་ནས་འབྱུང་བའི་སྔགས་རྣམས་བཟླས་སོ། །དེ་བཞིན་དུ་གཡོན་དུ་མཆོད་ཡོན་བཞི་
དང་། སྦྱང་བ་དང་ཉེ་རེག་གི་ཡོ་བྱད་ཐམས་ཅད་ཀྱང་སྔགས་ཀྱི་བྱིན་གྱིས་བརླབས་ཏེ་
བཞག མེ་ཏོག་ལ་སོགས་པའང་བྱིན་གྱིས་བརླབས་ཏེ་གཡས་སུ་བཞག མདུན་དུ་བཟེད་
- 410 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
རྡོ་རྗེ་དྲིལ་བུ་གཉིས་ཀྱི་བར་དུ་གཟར་བུ་གཉིས་ཀྱང་བཞག་
ཞལ་གཉིས་ཀྱང་བཞག
པར་བྱའོ། །ཇི་ལྟར་འབྱོར་པའི་གཏོར་མའང་བཤམས་ཏེ་གཡོན་གྱི་ཟུར་ཕྱོགས་སུ་བྱའོ། །
མཆོད་ཡོན་ལ་སོགས་པའི་ཆོ་ག་ནི་འཇིག་རྟེན་དང་རྗེས་སུ་མཐུན་པར་ཁྱད་པར་དུའང་
སྦྱིན་སྲེག་ལ་བསྔགས་པ་ཡིན་ནོ། །དེ་ནས་སྒྲུབ་པ་པོ་ནི། བསམ་པ་དང་། རྒྱན་ཆ་དང་།
ཁ་ལྟ་ཕྱོགས་དང་། འདུག་སྟངས་ཞེས་བྱ་བ་སྟེ། འདི་དག་ཀྱང་དཔལ་སཾ་པུ་ཊ་ལས་ཇི་
ལྟར་འབྱུང་བ་བཞིན་དུ་ཤེས་པར་བྱའོ། །སྦྱོར་བའི་ཆོ་གའོ།། །།
དེ་ནས་དངོས་གཞི་ལ་བཅུ་གཉིས་ཏེ། བདག་གི་རྣལ་འབྱོར་བྱ་བ་དང་། ཐབ་དང་
ཡོ་བྱད་བསང་ཞིང་སྦྱང་བ་དང་། ཐབ་ཁུང་མངོན་པར་འདུ་བྱ་བ་དང་། མེ་ལྷ་དམ་ཚིག་
པ་བསྐྱེད་པ་དང་། ཀུ་ཤ་དགྲམ་པ་དང་། མེ་བཙལ་ཞིང་བསྒྲུབ་པ་དང་། ཡེ་ཤེས་ཀྱི་མེ་
ལྷ་དགུག་གཞུག་བྱ་བ་དང་། ཡན་ལག་དྲུག་རྫོགས་པར་བྱ་བ་དང་། འཇིག་རྟེན་པའི་མེ་
ལྷ་མཆོད་པའི་ཆོ་ག་དང་། འདས་པའི་མེ་ལྷ་མཆོད་པའི་ཆོ་ག་དང་། སླར་ཡང་འཇིག་
རྟེན་པ་འཁོར་དང་བཅས་པ་མཆོད་པའི་ཆོ་ག་དང་། གཤེགས་སུ་གསོལ་བའི་བྱ་བའོ། །
དང་པོ་ནི་ཏིང་ངེ་འཛིན་ཞེས་བྱ་བ་སྟེ། བདག་རང་ཁྲུས་བྱས་ལ་སྟན་བདེ་བ་ལ་ཇི་ལྟར་
འདུག་པས་འདུག་ལ། ཡན་ལག་དྲུག་ཡོངས་སུ་རྫོགས་པར་བྱ། བཟླས་པ་ཅུང་ཟད་ཀྱང་
བྱ། དཀྱིལ་འཁོར་བསྡུས་ལ་རང་ཕྱག་གཉིས་པའི་ང་རྒྱལ་གྱིས་འདུག་པའོ། །དེ་ནས་གཉིས་
པ་ནི་བསང་ཆུ་ལས་ཀུ་ཤའི་ཆུན་པོས་བླངས་ལ་བདུད་རྩི་འཁྱིལ་བའི་སྔགས་བཟླས་ཤིང་
ཐབ་དང་ཡོ་བྱད་ཐམས་ཅད་བསངས་ལ་བགེགས་བསལ་བར་བྱའོ། །དེ་ནས་རང་གི་མདུན་
དུ་མེ་བཞག་ལ། ཡུངས་དཀར་ཁུ་ཚུར་གྱིས་བཟུང་ལ་སྡིག་པ་དང་བགེགས་ཐམས་ཅད་
སྦྱང་བར་བསྒོམ་ཞིང་། ཨོཾ་སརྦ་པཱ་པཾ་གྱི་སྔགས་བཟླ་ཞིང་ཡུངས་དཀར་མེ་ལ་བསྲེག་པ་ཅི་
ནུས་བྱ། དེ་ནས་ཡང་མཐེ་བོང་གཉིས་ནང་དུ་བཀུག་པའི་སྙིམ་པའི་ཆུས་བསྐོར་ཞིང་།
- 411 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
ཨོཾ་ཧཱུྃ་ཌ་ཌི་ཏ་ཕཊ་ཀྱི་བཟླས་པ་བྱ་ཞིང་མེར་བླུགས་ལ་ལག་པ་གཉིས་མཉེས་ཏེ་དྲི་ཞིམ་
པོས་བྱུག་པར་བྱ་སྟེ་ཉེ་རེག་གི་ཆོ་གའོ། །དེ་ནས་ཡོ་བྱད་ཐམས་ཅད་དྭངས་ཤིང་ཐོགས་
པ་མེད་པ་ཙམ་དུ་མོས་པ་བྱ། བྱིན་རླབས་རྒྱས་པ་ནི་སྔར་བྱས་ཟིན་ཏོ། །གསུམ་པ་ཐབ་
ཁུང་མངོན་པར་འདུ་བྱ་བ་ནི། ཧཱུྃ་ལས་ཐབ་ཁུང་དྭངས་ཤིང་ཐོགས་པ་མེད་པ་ནམ་མཁའ་
དང་མཉམ་པར་བསྐྱེད་དེ། དེའི་ནང་དུ་མེ་འབར་ཞིང་རབ་ཏུ་འབར་བའི་རྣམ་པ་ཅན་
བསྐྱེད་པ་ནི། མེ་སྦར་ལ་ཞེས་བྱ་བའོ། །བཞི་པ་ནི་མེའི་དབུས་སུ་རཾ་ལས་བགྲང་ཕྲེང་རཾ་
གྱིས་མཚན་པ་དེ་ལས་འོད་འཕྲོས་བསྡུས་གཅིག་ཏུ་གྱུར་པ་ལས། སྤྱན་གསུམ་ཞལ་བཞི་
ཕྱག་བཞི་ལྷ། །ཞེས་བྱ་བ་ལ་སོགས་པའི་མཚན་ཉིད་ཅན་ལས་དང་རྗེས་སུ་མཐུན་པའི
ཁ་དོག་ཅན་བསྐྱེད་ལ། དེ་ལ་ཡིད་ཀྱིས་མར་གྱི་བསྲེག་བླུགས་གསུམ་དབུལ་བར་བྱའོ། །དེ་
ནས་ཞབས་བསིལ་ལ་སོགས་པ་རྣམས་ཀྱང་ཆོ་ག་ཇི་ལྟ་བ་བཞིན་དུ་རྫོགས་པར་དབུལ་
བར་བྱ་སྟེ། འདི་ནི་མུ་སྟེགས་བྱེད་རྣམས་ཀྱི་དག་བྱེད་དུ་བརྟགས་པའི་ཕྱིར་ངེས་པར་
སྤྱད་པར་བྱའོ། །ལྔ་པ་ནི་ཧ་ཅང་རིང་མིན་ཞེས་བྱ་བ་ལ་སོགས་པས་རྩེ་མོ་རྣམས་ཤར་
དུ་བསྟན་ལ་ཀུ་ཤ་དགྲམ་པར་བྱའོ། །དྲུག་པ་ནི་ཙནྡན་ཨ་ག་རུ་ཤིང་ཞེས་བྱ་བ་ལ་སོགས་
པས་མེ་སྦོར་བ་སྟེ། ལས་དང་རྗེས་སུ་མཐུན་པའི་མེའམ། མེད་ན་མར་མེ་ལས་ཀྱང་རུང་
སྟེ། ཡམ་ཤིང་ལ་མེ་སྦར་ཏེ་དེ་ཐབ་ལ་ལན་གསུམ་བསྐོར་ལ་ཨོཾ་ཨགྣ་ཡེ་ཛྭ་ལ་ཛྭ་ལ་རཾ་
ཞེས་བརྗོད་དེ་ཐབ་ཏུ་བཅུག་ལ་རླུང་ཡབ་ཀྱིས་ཀྱང་ཅུང་ཟད་བུས་ཏེ། གཟར་བུ་ཆུང་
བས་མར་བླུགས་ལ་མེ་གསོ་བར་བྱའོ། །སློབ་དཔོན་ཁ་ཅིག་སྐབས་འདིར་མེ་པྲ་བརྟག་
པར་ཡང་བཞེད་དོ། །དེ་ནས་ཡང་ཧཱུྃ་ཞེས་བྱ་བ་དང་བསང་ཆུས་སླར་ཡང་བསང་བར་
བྱའོ། །བདུན་པ་ནི་དེ་ནས་མེའི་དབུས་སུ་ཞེས་བྱ་བ་ལ་སོགས་པས་དམ་ཚིག་པའི་མེ་ལྷ་
གསལ་པོར་བལྟས་ཏེ། རྡོ་རྗེ་དང་དྲིལ་བུ་བླངས་ལ། ཚུར་སྤྱོན་ཚུར་སྤྱོན་འབྱུང་པོ་ཆེ། །
- 412 -

སློབ་དཔོན་རིན་པོ་ཆེ་བསོད་ནམས་རྩེ་མོའི་གསུང་འབུམ།
མེ་ལྷའི་རྒྱལ་པོ་དྲང་སྲོང་མཆོག །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་
ནི་བཞུགས་སུ་གསོལ། །གཟི་བརྗིད་ཆེན་པོ་མེ་ཡི་ལྷ། །འདོད་པ་ཐམས་ཅད་སྒྲུབ་པ་པོ། །
ཐུགས་རྗེས་སེམས་ཅན་དོན་མཛད་པ། །འདི་ཉིད་དུ་ནི་བཞུགས་སུ་གསོལ། །ཞེས་བྱ་བ་
དང་ལག་པ་གཡོན་པས་སྤོས་བཟུང་། གཡས་པས་སྐྱབས་སྦྱིན་ལས་མཐེ་བོང་སྲིན་ལག་
གི་རྩར་བཞག་ལ། གཡབ་པའི་ཚུལ་བྱ་ཞིང་། ཨོཾ་ཨེ་ཧྱ་ཧི་ཞེས་བྱ་བ་ལ་སོགས་པའི་
སྔགས་དང་། སྙིང་གའི་ཧཱུྃ་གི་འོད་ཟེར་གྱིས་མེ་ལྷ་སྤྱན་དྲང་བར་བྱའོ། །དེ་ནས་ཡེ་ཤེས་
སེམས་དཔའ་དེ་ལ་མཆོད་ཡོན་ལ་སོགས་པ་ཇི་ལྟ་བ་བཞིན་དུ་ཕུལ་བས་ཡོངས་སུ་དག་
པར་བྱའོ། །དེ་ནས་རྡོ་རྗེ་བསྡམས་པ་ལས་གུང་མོ་གཉིས་རྩེ་སྦྱར་བ་བརྐྱང་སྟེ། མཐེ་བོང་
དང་མཐེ་ཆུང་སོ་སོར་བརྐྱང་བ་འདི་ནི་རྡོ་རྗེའི་ཕྱག་རྒྱ་སྟེ། ཨོྃ་བཛྲ་ཨཱ་ན་ལ་ཞེས་བྱ་བ་
ལ་སོགས་པ་བརྗོད་དེ། དེ་ཡང་ༀ་ནས་ཧཱུྃ་ཕཊ་ཀྱི་མཐར་ནི་ཕྲིན་ལས་བཅོལ་བའོ། །དྲྀཤྱ་
ཞེས་བྱ་བས་ཡེ་ཤེས་པ་དེ་ལ་བལྟ་བར་བྱའོ། །ཛཿཧཱུྃ་བཾ་ཧོཿཞེས་བྱ་བས་དགུག་པ་དང་
གཞུག་པ་དང་བཅིང་བ་དང་དབང་དུ་བྱ་བ་བྱས་ལ། ས་མ་ཡ་སྟཱཾ་ས་མ་ཡ་ཧོ། །ཞེས་བྱ་
བས་ཁྱོད་དམ་ཚིག་ལས་མ་འདའ་བར་གྱིས་ཤིག་ཅེས་དམ་ཚིག་སྦྱིན་ནོ།
།དེ་ནས་བརྒྱད་
པ་ཡན་ལག་རྫོགས་པར་བྱ་བ་ནི། འོག་ཏུ་སྦྱར་ལ་སྐུ་གསུམ་བྱིན་གྱིས་བརླབ་པ་བྱས་ལ།
རང་རིགས་ལྷ་ཡི་ཅོད་པན་ཅན། །ཞེས་འབྱུང་བས། དེ་ལྟར་དམ་ཚིག་བསྐྱེད་པ་ནི་བསྙེན་
པ། ཡེ་ཤེས་པ་དགུག་གཞུག་བྱ་བ་ནི་ཉེར་སྒྲུབ་བྱ་བ་དང་། མེ་ལྷའི་སྙིང་གར་པདྨ་དང་
ཉི་མ་ལ་རྡོ་རྗེ་ལ་ཧཱུྃ་སྔོན་པོ། དཔྲལ་བར་པད་ཟླ་ལ་འཁོར་ལོ་ལ་ཨོཾ་དཀར་པོ་བསམ། མགྲིན་
པར་པད་ཟླ་ལ་པདྨ་ལ་ཨཱཿདམར་པོ་བསྒོམ་པ་ནི་སྒྲུབ་པའོ། །དེ་ནས་དབང་བསྐུར་བའི་
ལྷ་སྤྱན་དྲངས་ཏེ་མཆོད་པ་དང་། གསོལ་བ་བཏབ་ལ་ཚུལ་བཞིན་དུ་དབང་བསྐུར་ཏེ་
མཐར་དབུ་རྒྱན་བསྒོམ་པར་བྱའོ། །དེ་ལ་ཞི་བ་ལ་རྣམ་སྣང་གི་དབུ་རྒྱན། རྒྱས་པ་ལ་རིན་
- 413 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཉ༽
འབྱུང་། དབང་ལ་སྣང་བ་མཐའ་ཡས། དྲག་པོ་ལ་དོན་ཡོད་གྲུབ་པའམ། མི་བསྐྱོད་པས་
དབུར་བརྒྱན་པ་སྟེ། སྒྲུབ་པ་ཆེན་པོའོ། །དེ་ནས་དགུ་པ་མཆོད་པ་ནི་དྲུག་སྟེ། དང་པོ་
དགང་བླུགས་དབུལ་བ་དང་། །མེ་པྲ་བརྟག་པ་དང་། བསྲེག་རྫས་རྒྱས་པར་དབུལ་བ་
དང་། མཆོད་པ་དང་། བསྟོད་པ་དང་། འབར་བའི་རྣམ་པར་བསྟིམ་པའོ། །དང་པོ་ནི་
དེ་ནས་མེ་ལྷའི་ལྕེ་ལ་ཧཱུྃ་ལས་རྡོ་རྗེ་རྩེ་གསུམ་པ་ཧཱུྃ་གིས་མཚན་པ་བསམ། དགང་གཟར་
བླུགས་གཟར་ལའང་དེ་བཞིན་དུ་བསྒོམས་ལ། ལག་པ་གཡས་པས་བླུགས་གཟར་གཡོན་
པས་དགང་གཟར་བཟུང་ལ། པུས་མོའི་བར་དུ་བཅུག་སྟེ་ཆེ་བ་ཁེངས་པར་དགང་ཞིང་
སྔགས་ཨོཾ་ཨགྣ་ཡེ་སྭཱ་ཧཱ་ཞེས་བརྗོད། ཁེངས་པ་དང་། ཨོཾ་ཨགྣ་ཡེ་ཨཱ་དི་ཕྱྭ་དཱི་པྱ་མ་ཧཱ་ཤྲི་
ཡེ་ཧ་བྱ་ཀ་བྱ་བཱ་ཧ་ནཱ་ཡ་སྭཱ་ཧཱ་ཞེས་བརྗོད་ལ་ཁ་སྦྱར་ཏེ་མེར་དབུལ་ལོ། །དེ་དག་ནི་དགང་
གཟར་དང་བླུགས་གཟར་བཟང་པོའི་ཞེས་བྱ་བ་དང་། འོག་ནས་བླུགས་གཟར་མགོ་ནས་
ཞེས་བྱ་བ་ལ་སོགས་པས་བསྟན་ཏོ། །དེ་ལྟར་ལན་གསུམ་གྱི་བར་དུ་དབུལ་བར་བྱའོ། །དེ
ནས་གཉིས་པ་མེའི་པྲ་བརྟག